**სკოლის მისია**

,,ყმაწვილი უნდა სწავლობდეს საცნობლად თავისადაო

ვინ არის, სიდამ მოსულა, სად არი, წავა სადაო.“

დავით გურამიშვილი

შ.პ.ს. N1 სკოლის მისია( შემდგომში მისია) ითვალისწინებს სკოლის საგანმანათლებლო პროცესის ძირითად მიზნებსა და ამოცანებს. სკოლა რეალისტურად აფასებს საკუთარ შესაძლებლობებსა და რესურსებს, რის საფუძველზეც ისახავს მიზნებს. სკოლის მისიის შემუშვებაში ჩართულია დირექცია, მოსწავლეების, მშობლების, ტექპერსონალისა და სხვა ინტერესთა ჯგუფის წარმომადგენლობა. მისიის შემუშავება ემყარება კვლევის შედეგებს, მეცნიერულ მოსაზრებებზე დაფუძნებულ გადაწყვეტილებებს, ზგემ-ს, საქართველოს კანონს „ზოგადი განათლების შესახებ“ და ესგ-ს, აღნიშნულდან გამომდინარე, თუ რა სასტარტო პირობები აქვს სკოლას და რის მიღწევა სურს. ამის შემდეგ მუშავდება სკოლის განვითარების გრძელვადიანი ექვსწლიანი და მოკლევადიანი ერთწლიანი გეგმები.

სკოლის მისიაა აღზრდა - ჩამოყალიბება ისეთი განათლებული,კრიტიკულად მოაზროვნე, ჯანსაღი, ტოლერანტი, კონკურენტულ გარემოში თვითდამკვიდრების უნარის მქონე ჰარმონიულად განვითარებული პიროვნებისა, რომელიც ორიენტირებულია ეროვნულ და ზოგადსაკაცობრიო ღირებულებებზე.

სკოლა წარმართავს პიროვნებაზე ორიენტირებულ საგანმანათლებლო-სააღმზრდელო პროცესს; აღსაზრდელებისთვის ქმნის უსაფრთხო გარემოს, სადაც ისინი განივითარებენ პოზიტიურ უნარ-ჩვევებს, შეძლებენ მიღებული ცოდნის წარმატებით გადატანასა და გამოყენებას განსხვავებულ სიტუაციებში, რაც ხელს შეუწობს მათ ადაპტაციას, თავისუფალ აზროვნებას, თვითდამკვიდრებას.

ნათლად ჩამოყალიბებული და კონკრეტული საქმიანობით დადასტურებული მისია სკოლის მართვის წარმატებით განხორციელების საშუალებას იძლევა, კერძოდ:

ა) ავალდებულებს ხელმძღვანელობას:

სისტემატურად აანალიზოს საქმიანობის ძლიერი და სუსტი მხარეები; გადახედოს და განავითაროს სასკოლო სასწავლო გეგმა ესგ-თან შესაბამისობაში;

იზრუნოს სკოლის ეფექტიან ფუნქციონირებაზე.

ბ) ხელს უწყობს სკოლის კარგი იმიჯის შექმნას.

სკოლის განსაკუთრებული პრიორიტეტებია:

ტექნიკური მეცნიერებებისა და უცხოური ენებისადმი მოსწავლეთა ინტერესის გაღვივება; ასევე, მოსწავლეთა ინტერესებიდან გამომდინარე, სხვადასხვა მიმართულებით, შესაბამისი ცოდნითა და უნარ-ჩვევებით მათი აღჭურვა;ესგ-ის მოთხოვნების განხორციელებისათვის ოპტიმალური პირობების შექმნა;

სკოლაში საგანმანათლებლო პროცესი მიმდინარეობს მცირეკონტინგენტიან ჯგუფებთან მაღალკვალიფიციური პედაგოგების მონაწილეობით, რაც სკოლის მისიის განხორციელებისა და სწავლა - აღზრდის მაღალი ხარისხის მიღწევის გარანტია.

სკოლის

* სტრატეგია სკოლის მისიისა და მიზნების განხორციელების შორსგამიზნული კონცეფციაა;
* ძირითადი სამოქმედო პრინციპებია:ორგანიზებულობა,თანამშრომლობა,პასუხისმგებლობა, შემოქმედებითობა, რესურსის (ადამიანური, მატერიალური, ფინანსური) ოპტიმალური გამოყენება;
* საქმიანობა ეფუძნება შედეგების ანალიზს, კვლევას,განვითარების გზების მუდმივ ძიებას,საერთო კულტურის ჩამოყალიბებას.სკოლაში არის დაცულობის, კეთილგანწყობის,ურთიერთპატივისცემისა და თანამშრომლობის ატმოსფერო**.** სკოლის მისიას იზიარებენ სკოლის მასწავლებლები, თანამშრომლები, მოსწავლეები, მათი მშობლები.

მისია სკოლის საქმიანობის შეფასების საფუძველია.მისიის გადახედვა ხორციელდება პერიოდულად.